  Туспуктэм: Ольга Константинова Наталия Сильвестрова Удмуртиысь лымшор но шор ёросъёсын кӧс куазь возиське. Соин сэрен нимысьтыз тупатэм югдур юнматыны быгато. Со сярысь журналистъёслы Удмуртиысь кивалтэтлэн тӧроезлэн воштӥсез Ольга Абрамова ивортӥз. Куазь вазь шуныт луэмен туэ кизён ужъёсты но вазь кутскизы. Толалтэ лымы шобырет туж ӝуӝыт ӧй вал, соин музъем тырмымон кот ӧй вал. Со сяна, элькунысь тросаз ёросъёсын кык толэзь котыр ӧз зоры. « Со зоръёс, кудъёсыз элькунын кыдырало, урожай удалтонлы сокем уг юртто. Ми куазез сак чаклаломы, инвожолэн шорозяз адӟимы ке, музъемын мускытлык уг тырмы шуыса, ми кӧс куазь сэрен Удмуртиын нимысьтыз тупатэм югдур ялыны кичӧлтонэн потомы » Ольга Абрамова, Удмуртиысь кивалтэтлэн тӧроезлэн воштӥсез Удмуртиын нимысьтыз тупатэм югдур ялыку, аграрийёс целевой возьматэмъёсты кӧс куазь йырин быдэстымтэ дыръя коньдонэз берыктытэк быгато. Тодэ вайытом, Удмуртиын валэс юосты но тысёпуртэсо будэтосъёсъёсты кизёнэз йылпумъязы. Ватсалом, Удмуртиысь нюлэсъёсын тылпу потонлы бадӟым кышкытлык 5-тӥ инвожоозь возиськоз. Тегъёс: инкуазь гуртвозёс ОльгаАбрамова Удмуртия  